Държавен вестник, бр. 63, 2012 г., стр. 55

БРОЙ  63	
Д Ъ Р Ж А В Е Н  В Е С Т Н И К 	
СТР.  55  
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 1795
от 26 юли 2012 г.
за изменение и допълнение на Общите изис­
квания при осъществяване на обществени 
електронни съобщения (обн., ДВ, бр. 24 от 
2008 г.; изм., бр. 102 от 2008 г., бр. 63 от 2009 г., 
бр. 19 от 2011 г. и бр. 105 от 2011 г.)
На основание чл. 73 от Закона за електрон­
ните съобщения Комисията за регулиране на 
съобщенията реши:
§ 1. Член 2 се отменя.
§ 2. В чл. 3 се правят следните изменения:
1. Алинея 1 се отменя.
2. Алинея 2 се отменя. 
§ 3. Член 4 се отменя.
§ 4. Член 7 се отменя.
§ 5. Текстът на чл. 8 се изменя така:
„Предприятията, осъществяващи общест­
вени електронни съобщения, са длъжни да 
осигуряват защита на обществената мрежа 
от неразрешен достъп до данни съгласно 
разпоредбите на чл. 250а ЗЕС.“
§ 6. Член 9 се отменя.
§ 7. В чл. 10 се правят следните изменения:
1. Алинея 2 се отменя.
2. В ал. 3 изречение второ се отменя. 
§ 8. Членове 11 до 14 включително се 
отменят.
§ 9. Член 17 се изменя така:
1. Алинея 1 се отменя.
2. Алинея 2 се изменя така:
„(2) Предприятията, предоставящи об­
ществени електронни съобщителни мрежи, 
са длъжни да осигуряват оперативна съв­
местимост на услугите си с тези на другите 
предприятия, както и при възможност да 
предоставят съвместно ползване на помеще­
ния и съоръжения от мрежата си на другите 
предприятия, предоставящи обществени елек­
тронни съобщителни мрежи и/или услуги.“
§ 10. Член 18 се отменя.
§ 11. Създава се раздел IIа със следното 
съдържание:
„Раздел ІІа
Изисквания към предприятията във връзка с 
осигуряване на сигурност и цялост на елек­
тронните съобщителни мрежи и услуги
Чл. 18а. (1) Предприятията, предоставящи 
обществени електронни съобщителни мрежи 
и/или услуги, уведомяват незабавно комисията 
за всеки пробив в сигурността или нарушава­
не на целостта, които са оказали значително 
въздействие върху функционирането на мре­
жите или услугите.
(2) Критериите за оценката на въздейст­
вието, изискваната информация, формата и 
начинът на уведомяване са описани в при­
ложение № 4.
Чл. 18б. При опасност от нарушаване си­
гурността на електронните съобщителни мре­
жи съответното предприятие, предоставящо 
обществени електронни съобщителни услуги, 
уведомява абонатите си по подходящ начин 
за опасността, за необходимите средства за 
отстраняването є, както и за разходите, кои­
то са свързани с това, когато е приложимо.“
§ 12. Членове 20 и 21 се отменят.
§ 13. Раздели V и VI се отменят.
§ 14. Член 36 се отменя.
§ 15. Създава се раздел VIII със следното 
съдържание:
„Раздел VІІІ
Защита на интересите на крайните потре­
бители
Чл. 38. Предприятията, предоставящи об­
ществени електронни съобщителни мрежи 
и/или услуги, отчитат качеството на предос­
тавяните услуги чрез параметри, посочени в 
приложение № 5.
Чл. 39. Всяка година, до 31 януари, пред­
приятията по чл. 38 публикуват на страницата 
си в интернет информация за постигнатите 
стойности на параметрите, относими към съ­
ответните мрежи и/или услуги, предоставяни 
през предходната календарна година.“
§ 16. Допълнителните разпоредби се от­
менят.
§ 17. Приложение № 1 към чл. 29 се отменя.
§ 18. Приложение № 2 към чл. 33, ал. 2 
се отменя.
§ 19. Създава се приложение № 4 към 
чл. 18а, ал. 2:
„Приложение № 4 
към чл. 18а, ал. 2
Условия, форма и процедури, приложими при 
уведомяване на комисията за всеки пробив в 
сигурността или нарушаване на целостта, които 
са оказали значително въздействие върху функ­
ционирането на мрежите или услугите
1. Условия за докладване на инциденти в 
съответствие с чл. 243б, ал. 1 ЗЕС
А) Обхват:
Разпоредбите на това приложение се отнасят 
за всички обществени електронни съобщителни 
мрежи и/или предоставяните от тези мрежи 
услуги – телефонни услуги, пренос на данни и 
достъп до интернет.
Б) Основни категории инциденти, свързани 
със сигурността:
В зависимост от основните причини за възник­
ване инцидентите се разделят на пет категории:
• човешка грешка – инциденти, причинени от 
вътрешния персонал, включително вследствие 
на неправилна конфигурация или неправилно 
разполагане на мрежови съоръжения, платформи, 
програмни приложения, архиви и бази данни и 
неправилно прилагане на процедурите по упра­
вление на мрежови ресурси и инциденти;
• повреди в техническото и програмното 
осигуряване;